Publication: Magyar Közlöny
Issue: MK-1998-19 (Year: 1998, Number: 19)
Era: 1990-2004
Section: A „… vtsz. alszám HR Alszámos Magyarázata” kifejezés a Vámtarifa Magyarázatról szóló, többször módosított 23/1990. (XII. 3.) PM rendeletnek
Paragraph Index: 680

c) T-ing, atléta vagy más trikóing (61.09 vtsz). 1998/19/II. szám 6110 20 10 Könnyű, finom kötésű póló, magas nyakú blúz és pulóver Az alábbi ruhadarabok tekinthetők könnyű, finom kötésű magas vagy garbónyakú pulóvernek és blúznak: könnyű testhezálló ruhadarab, finomkötésű, a felsőtestet borító ruhanemű, egy vagy több színben, ujjakkal vagy azok nélkül, bevágás nélküli magas vagy garbónyakkal. A „finomkötésű” kifejezés olyan kötést jelent, amely centiméterenként mind vízszintesen, mind függőlegesen legalább 12 szemet tartalmaz egy 10× 10 cm-es minta egyik oldalán számlálva. A „könnyű, magas vagy garbónyakú pulóvereket” és blúzokat általában egytűsoros vagy sima kötéssel, bordás (1× 1) kötéssel vagy interlock géppel készítik. Az egytűsoros vagy sima kötés a vetülékrendszerű kötés legegyszerűbb formája (1. ábra), az anyag színoldalán a szemek kis V vagy fordított V alakúak (2. ábra), a hátoldalon pedig egymásba kapcsolódó hurkok (3. ábra). Az egy sima — egy fordított típusú bordás finomkötés (4. ábra) minden sorban tartalmaz egy sima és egy fordított kötésű szemet (5. ábra); tehát hosszirányban az egyik oldali bordának a másik oldalon bemélyedés felel meg az anyagon. A kötött anyag két oldala tehát hasonló megjelenésű (6. és 7. ábra).

Source: https://magyarkozlony.hu/hivatalos-lapok/bdce8eede6b44a9cd60ba58e9328cf62b48434c8/dokumentumok/03adc0cacc2c220ecfdeb3a7bfd495ad90535111/letoltes